มันนี่ทูเดย์
กสิกรอัดโปรโมชั่น
10 พ.ค. 2559

กสิกรอัดโปรโมชั่น
น.ส.ขัตติยา อินทรวิชัย กรรมการผู้จัดการ ธนาคารกสิกรไทย เปิดเผยว่า ในงานมหกรรมการเงิน วันที่ 12-15 พ.ค.นี้ ที่อาคารชาเลนเจอร์ 2-3 อิมแพ็ค เมืองทองธานี ธนาคารจะเน้นบริการที่ตอบโจทย์ลูกค้า โดยมีบริการสินเชื่อบ้านกสิกรไทย อัตราดอกเบี้ยสุดพิเศษ 0% นาน 6 เดือน บัตรเครดิตกสิกรไทย รับกระเป๋า Sporty Bag สินเชื่อเงินสดทันใจกสิกรไทย อัตราดอกเบี้ยพิเศษ 0% นาน 3 เดือน รวมทั้งรับของกำนัลเมื่อสมัครใช้บริการต่างๆ เช่น บริการสินเชื่อเอสเอ็มอี รับบัตรน้ำมันสูงสุด 3 หมื่นบาท เป็นต้น
ทหารไทยให้กู้บ้านรู้ผลเร็ว
ธนาคารทหารไทย เปิดเผยว่า ลูกค้าในงานมหกรรมการเงิน 2016 ที่ขอสินเชื่อบ้านทีเอ็มบี จะได้ดอกเบี้ยพิเศษ คงที่ตลอด 3 ปีแรก พร้อมฟรีประกันอัคคีภัยตลอดอายุสินเชื่อ ฟรีค่าธรรมเนียมดำเนินการสินเชื่อ ไม่มีค่าประเมินราคาหลักทรัพย์ รวมทั้งสามารถทราบผลการอนุมัติเร็วสุดภายใน 90 นาที นอกจากนี้เมื่อสมัครสินเชื่อบ้านทีเอ็มบี หรือทีเอ็มบี รีไฟแนนซ์บ้าน พร้อมยื่นเอกสารตามที่ธนาคารกำหนด รับฟรีทันที กระเป๋า Valentino Rudy มูลค่า 800 บาท ณ อาคารชาเลนเจอร์ 2-3 อิมแพ็ค เมืองทองธานี ในวันที่ 12-15 พ.ค.นี้